CELEX: 22020D0656
Language: bg
Date: 2020-05-05 00:00:00
Title: Решение № 1/2020 на Комитета за митническо сътрудничество между държавите от Източна и Южна Африка и Европейския съюз от 5 май 2020 година за дерогация от правилата за произход, определени в протокол 1 към временното Споразумение за създаване на рамка за Споразумение за икономическо партньорство между държавите от Източна и Южна Африка, от една страна, и Европейската общност и нейните държави членки, от друга страна, за да се вземе предвид особеното положение в Мавриций по отношение на осолената баракуда [2020/656]

15.5.2020   
               
               
                  BG
               
               
                  Официален вестник на Европейския съюз
               
               
                  L 152/21
               
            
         РЕШЕНИЕ № 1/2020 НА КОМИТЕТА ЗА МИТНИЧЕСКО СЪТРУДНИЧЕСТВО МЕЖДУ ДЪРЖАВИТЕ ОТ ИЗТОЧНА И ЮЖНА АФРИКА И ЕВРОПЕЙСКИЯ СЪЮЗ
         от 5 май 2020 година
         за дерогация от правилата за произход, определени в протокол 1 към временното Споразумение за създаване на рамка за Споразумение за икономическо партньорство между държавите от Източна и Южна Африка, от една страна, и Европейската общност и нейните държави членки, от друга страна, за да се вземе предвид особеното положение в Мавриций по отношение на осолената баракуда [2020/656]
         КОМИТЕТЪТ ЗА МИТНИЧЕСКО СЪТРУДНИЧЕСТВО,
         като взе предвид временното Споразумение за създаване на рамка за Споразумение за икономическо партньорство между държавите от Източна и Южна Африка, от една страна, и Европейската общност и нейните държави членки, от друга страна, и по-специално член 41, параграф 4 от Протокол 1 към него,
         като има предвид, че:
         
                     (1)
                  
                  
                     Временното Споразумение за създаване на рамка за Споразумение за икономическо партньорство между държавите от Източна и Южна Африка, от една страна, и Европейската общност и нейните държави членки, от друга страна (1) (наричано по-нататък „временното СИП“) се прилага временно от 14 май 2012 г. между Съюза и Република Мадагаскар, Република Мавриций, Република Сейшели и Република Зимбабве. Коморските острови временно прилагат временното СИП от 7 февруари 2019 г.
                  
               
                     (2)
                  
                  
                     В Протокол 1 към временното СИП относно определението на понятието „продукти с произход“ и методите на административно сътрудничество се съдържат правилата за произход при вноса на продукти с произход от държавите от Източна и Южна Африка (ИЮА) в Съюза.
                  
               
                     (3)
                  
                  
                     В съответствие с член 42, параграф 1 от Протокол 1 към временното СИП дерогации от тези правила за произход се предоставят, когато развитието на съществуващите промишлени отрасли в държавите от ИЮА оправдава това.
                  
               
                     (4)
                  
                  
                     На 2 октомври 2017 г. Комитетът за митническо сътрудничество между държавите от Източна и Южна Африка и Европейския съюз (наричан по-нататък „Комитетът за митническо сътрудничество между ИЮА и ЕС“) прие Решение № 2/2017 (2), с което се предоставя дерогация от правилата за произход по отношение на осолената баракуда, внасяна в Съюза от 2 октомври 2017 г. до 1 октомври 2018 г., по силата на член 42, параграф 1 от Протокол 1 към временното СИП. Поради забавянето в получаването на поръчки обаче квотата по дерогацията бе използвана слабо.
                  
               
                     (5)
                  
                  
                     На 14 януари 2019 г. Комитетът за митническо сътрудничество между държавите от Източна и Южна Африка и Европейския съюз (наричан по-нататък „Комитетът за митническо сътрудничество между ИЮА и ЕС“) прие Решение № 1/2019 (3), с което се предоставя нова дерогация от правилата за произход по отношение на осолената баракуда, внасяна в Съюза от 14 януари 2019 г. до 13 януари 2020 г., по силата на член 42, параграф 1 от Протокол 1 към временното СИП. Въпреки това финансовите затруднения, с които се сблъскват купувачите от ЕС, са довели до използване на квотата по дерогацията под очакваните равнища.
                  
               
                     (6)
                  
                  
                     Мавриций поиска друга дерогация от правилата за произход за 125 тона осолена баракуда от подпозиция по ХС 0305 69, внасяна в Съюза от март 2020 г. до март 2021 г., по силата на член 42 от Протокол 1 към временното СИП. В своето искане Мавриций отново посочва, че няма наличност на баракуда с произход от Съюза или Мавриций и че баракудата от другите държави от Африка, Карибите и Тихоокеанския басейн (АКТБ) не отговаря на изискванията за качество и редовни доставки. Поради това Мавриций трябва да продължи да се снабдява със суровини без произход за преработвателната си промишленост.
                  
               
                     (7)
                  
                  
                     Дерогацията би допринесла за развитието на малките и средните предприятия в Мавриций, би осигурила възможност за разнообразяване на сектора за производство на морски храни в страната и би помогнала той да продължи да функционира с пълен капацитет при устойчива заетост. Поради малките количества, представляващи само 1 % от стойността на общия внос от Мавриций в Съюза на продукти от риболов от глава 03 от ХС, и ограничения срок, за който се иска дерогацията, не се очаква да бъде нанесен значителен ущърб на някой стопански отрасъл на Съюза или на една или повече държави членки.
                  
               
                     (8)
                  
                  
                     Според данни на Мавриций прогнозните продажби за ЕС възлизат на 125 тона за годината 2020/2021. Въпреки това, с оглед на слабото използване на предоставените в миналото дерогации, не изглежда целесъобразно да се увеличи квотата за искания период в сравнение с предоставената квота за годината 2019/2020. На Мавриций следва да се предостави дерогация за 100 тона осолена баракуда за срок от една година, което е съобразено със способността на съществуващите предприятия да продължат своя износ за Съюза.
                  
               
                     (9)
                  
                  
                     С Регламент за изпълнение (ЕС) 2015/2447 на Комисията (4) се определят правилата за управлението на тарифните квоти. Посочените правила следва да се прилагат при управлението на количеството, за което се предоставя дерогацията по силата на настоящото решение.
                  
               
                     (10)
                  
                  
                     За да се създаде възможност за ефикасно наблюдение на прилагането на дерогацията, органите на Мавриций следва редовно да предават на Комисията данни за издадените сертификати за движение EUR.1,
                  
               РЕШИ:
         
            Член 1
            Чрез дерогация от Протокол 1 към временното СИП и в съответствие с член 42, параграф 1 от посочения протокол осолената баракуда от подпозиция по ХС 0305 69 (код по КН 0305 69 80), произведена от баракуда без произход от подпозиция по ХС 0303 89, се смята за произхождаща от Мавриций в съответствие с условията, определени в членове 2—5 от настоящото решение.
         
         
            Член 2
            Дерогацията по член 1 се прилага за продукта и количеството, които са определени в приложението към настоящото решение и които са декларирани за допускане за свободно обращение в Съюза от Мавриций за срок от една година от датата на приемане на настоящото решение.
         
         
            Член 3
            Количеството, посочено в приложението, се управлява в съответствие с членове 49—54 от Регламент за изпълнение (ЕС) 2015/2447.
         
         
            Член 4
            Митническите органи на Мавриций извършват количествени проверки при износ на продуктите по член 1.
            До края на месеца, следващ всяко тримесечие, митническите органи на Мавриций предават на Комисията, чрез секретариата на Комитета за митническо сътрудничество, справка за количествата, за които са издадени сертификати за движение EUR.1 в съответствие с настоящото решение, както и серийните номера на тези сертификати.
         
         
            Член 5
            В клетка 7 от сертификатите за движение EUR.1, издадени в съответствие с настоящото решение, трябва да се съдържа едно от следните указания:
            
                         
                     
                     
                        „Derogation - Decision № 1/2020 of the ESA-EU Customs Cooperation Committee of 5 May 2020“;
                     
                  
                         
                     
                     
                        „Dérogation - Décision № 1/2020 du Comité de Coopération Douanière AfOA-UE du 5 mai 2020“.
                     
                  
         
            Член 6
            
               1.   Мавриций и Съюзът предприемат необходимите от тяхна страна мерки за прилагането на настоящото решение.
            
            
               2.   Когато въз основа на обективна информация Съюзът е установил нередности, измама или системно неизпълнение на задълженията по член 4, той може да поиска временно спиране на дерогацията по член 1 в съответствие с процедурата, предвидена в член 22, параграфи 5 и 6 от временното СИП.
            
         
         
            Член 7
            Дерогацията по член 1 може да бъде подновена, при условие че три месеца преди крайната дата на настоящото решение съответната държава от ИЮА предостави доказателства, че все още не изпълнява условията на протокол 1, включително доказателства за напредъка, постигнат за преодоляване на нуждата от дерогация и ясно посочване на времето, необходимо за изпълнение на съответните условия. Европейският съюз прави повторна оценка на позицията, която да заеме в Комитета за митническо сътрудничество между държавите от Източна и Южна Африка и Европейския съюз, и приема ново решение.
         
         
            Член 8
            Настоящото решение влиза в сила на 5 май 2020 г.
         
         
            Съставено в Брюксел на 5 май 2020 година.
            
               B. SAMSON
               
                  Представител на държавите от ИЮА
               
               
                  от името на държавите от ИЮА
               
            
            
               J-M. GRAVE
               
                  Европейска комисия
               
               
                  от името на Европейския съюз
               
            
         
         
            (1)  ОВ L 111, 24.4.2012 г., стр. 2.
         
            (2)  Решение № 2/2017 на Комитета за митническо сътрудничество между държавите от Източна и Южна Африка и Европейския съюз от 2 октомври 2017 г. за дерогация от правилата за произход, определени в протокол 1 към временното Споразумение за създаване на рамка за Споразумение за икономическо партньорство между държавите от Източна и Южна Африка, от една страна, и Европейската общност и нейните държави членки, от друга страна, за да се вземе предвид особеното положение в Мавриций по отношение на осолената баракуда (ОВ L 271, 20.10.2017 г., стр. 47).
         
            (3)  Решение № 1/2019 на Комитета за митническо сътрудничество между държавите от Източна и Южна Африка и Европейския съюз от 14 януари 2019 г. за дерогация от правилата за произход, определени в протокол 1 към временното Споразумение за създаване на рамка за Споразумение за икономическо партньорство между държавите от Източна и Южна Африка, от една страна, и Европейската общност и нейните държави членки, от друга страна, за да се вземе предвид особеното положение в Мавриций по отношение на осолената баракуда (ОВ L 32, 4.2.2019 г., стр. 32).
         
            (4)  Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558).
      
      
         
            ПРИЛОЖЕНИЕ
            
                        Пореден №
                     
                     
                        Код по КН
                     
                     
                        Код по ТАРИК
                     
                     
                        Описание на стоките
                     
                     
                        Период
                     
                     
                        Нетно тегло (в тонове)
                     
                  
                        09.1611
                     
                     
                        Ex03056980 
                     
                     
                        25
                     
                     
                        баракуда, осолена
                     
                     
                        5.5.2020—4.5.2021 г.
                     
                     
                        100